Louis-Marie Grignion ble født i en småby i Bretagne som sønn av Jean-Baptiste Grignion og Jeanne Robert. Straks etter at han var født, skaffet faren seg en bondegård i nærheten, og han vokste derfor opp der. I oktober 1684 ble han innskrevet ved jesuittkollegiet St. Thomas Becket i Rennes, der han bestemte seg for å bli predikant. Allerede i disse år vaktes Grignions hengivenhet for jomfru Maria, og han gjorde seg kjent for sin omsorg for fattige.